
פרוטוקול מס' 429 
מישיבת ועדת החוקה, חוק ומשפט
יום שלישי, כ' באדר א' התשס"ה (1.3.2005), שעה 14:00

סדר היום:
1. הצעת חוק החברות (תיקון מס' 2 ), התשס"ב – 2002 (3132).
2. הצעת חוק החברות (תיקון מס' 3 ) (כשירות דירקטורים חיצוניים), התשס"ה-2004 של חברי הכנסת גילה פינקלשטיין, אהוד רצאבי וקבוצת חברי כנסת. (כ/54).
3. הצעת חוק החברות (תיקון-עידוד התאגדות בישראל), התשס"ג-2003 של חבר הכנסת מיכאל איתן וקבוצת חברי כנסת (פ/267).
אישור נוסח הצעות החוק שהוכנו בועדת המשנה – הכנה לקריאה שניה ושלישית – סיום הדיון והצבעה. 


נוכחים:

חברי הוועדה:
מיכאל איתן- יו"ר 
יולי אדלשטיין
נעמי בלומנטל
רוני בר-און
ניסים זאב
רשף חן
אליעזר כהן
גדעון סער
יולי תמיר

מוזמנים:

ח"כ דניאל בנלולו
ח"כ מלי פולישוק- בלוך
ח"כ גילה פינקלשטיין
ח"כ יאיר פרץ


מנהלת הוועדה: דורית ואג

יועץ משפטי : משה בוטון

נרשם על ידי: חבר המתרגמים בע"מ

היו"ר מיכאל איתן:

	חברים, אני מאוד מבקש מכם כמה דקות של תשומת לב, אני הוצאתי מהדיון הזה גם את נציגי הממשלה וגם את נציגי רואי החשבון, היה לי צעקות, כולל שרת המשפטים, כולם, אני קורא בעיתון כל מיני דברים איך זה יכול להיות שאני הוצאתי את נציג הממשלה. אני רוצה להסביר, ואני גם תכף אעצור גם את הפרוטוקול, אני רוצה רק לפרוטוקול להסביר למה אני ביקשתי לעשות את הישיבה ככה. 

אלף, יש כאן בעיה של רצון להגיע לאיזה שהיא הסכמה, אין כאן עצות שאנחנו יכולים עוד לקבל, אין כאן עניין של מומחיות, יש כאן גישות שונות שסביבם אנחנו רוצים להגיע והצעות שונות לסכומים שונים בסעיף מסוים של חוק. ואני חושב שיש מקום בדברים כאלה שוועדה יכולה להתכנס בלי אנשים מבחוץ, בלי להיות תחת, חברים רוצים לנסות לגבש הסכמה פה אחד ולהגיע. אבל יש מקום שיהיה סוג דיונים כזה.

קריאה:

	אתה רוצה שנגיע לפשרה?

היו"ר מיכאל איתן:

	כן. 

דורית ואג:

	מגיעות עכשיו הצעות של חברי כנסת, היושב ראש קבע עד אחת בצהריים---

היו"ר מיכאל איתן:

	בסדר, זה לא סוף העולם. עכשיו, אני מבקש בקטע הזה, מעכשיו רבותי, אני מבקש לעצור גם את הפרוטוקול (הפרוטוקול הופסק).

	לא היה לנו פרוטוקול עד עכשיו, עשיתי הפסקה, עכשיו אני מחדש את הישיבה, הישיבה נמשכת. אנחנו מתבקשים עכשיו להצביע---


דורית ואג:

	רק תודיע לפרוטוקול מה הוחלט.

היו"ר מיכאל איתן:

	אנחנו צריכים להצביע לגבי סעיף 33---

משה בוטון:

	סעיף 33 בחוק המתקן לפי הנוסח שהתקבל עכשיו בוועדה.

היו"ר מיכאל איתן:

	אבל צריך להצביע על הסכום.

משה בוטון:

	אז תצביע.

היו"ר מיכאל איתן:

	בסדר, אז מי בעד רף של 500 אלף שקל ירים את ידו. תודה, פה אחד.

משה בוטון:

	הסעיף יכלול הצמדה לפי מדד המכירים לצרכן, הוא יגדיר מחזור כמו בעמותות סכום שיתקבל מכל סכום בשנה האחרונה, יגדיר שנה 12 חודשים וצריך אישור של האסיפה הכללית לא למנות---

היו"ר מיכאל איתן:

	אבל ברוב של 10%.

משה בוטון:

	זה בוודאי. ה-10% בעלי מניות או יותר רשאים למנות כן רואה חשבון.

היו"ר מיכאל איתן:

	זה גם חשוב, אבל אני רוצה בהצעה של משרד המשפטים נאמר שאם 10% ומעלה מבעלי המניות מבקשים כן למנות רואה חשבון, אז הם יכולים לכפות את מינוי רואה החשבון, זה מקובל גם.

משה בוטון:

	החוק שהונח ב-1.3.05 על שולחן הוועדה.

היו"ר מיכאל איתן:

	הנוסח שהוכן על ידי ועדת המשנה לקראת הדיון בוועדה ביום 1.3.05, ועוד פעם בהזדמנות הזאת אני רוצה להודות לחבר הכנסת רשף חן שעשה כאן עבודה עצומה למעלה מכ-20 ישיבות?

רשף חן:

	עשרים ישיבות.

היו"ר מיכאל איתן:

	עשרים ישיבות הוא ישב פה, אני אומר את זה לכתבים הכלכליים, מגיע גם שתתנו, אני רוצה להגיד דברים שרף לא יכול להגיד על עצמו---

רשף חן:

	מיקי, אתה לא צריך להודות לי הרבה, זה היה הדבר הכי מהנה שעשיתי בכנסת.



היו"ר מיכאל איתן:

	את זה תגיד להם אחר כך. אני אומר לכם, אם אתם פעם מסתכלים על עבודה של חבר כנסת שיש בה מעט מאוד קרדיט והמון עבודה, הוא ישב עשרים ישיבות, ישיבות ארוכות בנושא מקצועי ועשה שיפורים גדולים. ואני רוצה להזכיר לכם, היה פה עימות אדיר בין הצעות החוק הפרטיות שאני היית אחד הדוורים שלהם, כי הכינו לי הולנדר וכל הסקטור הפרטי, הם באו ואמרו לי הורגים אותנו עם חוק החברות, צריך להתאים אותו שיהיה יותר מודרני, לטובת הכלכלה. אמרתי להם, תבואו, ישבתי איתם ולמדתי את החוק. 

אבל, אחר כך רשף חן לקח את ההצעה הזאת, הוא לקח את הצעת החוק הממשלתית ועשה את האינטגרציה בניהם. וזה המון עבודה וכולם מרוצים, גם מהממשלה וגם הסקטור הפרטי, אחר כך הוא ייתן לכם תדריך ויסביר לכם מה שהיה. עכשיו אנחנו נצביע, מי בעד העברת החוק, נוסח שולחן ועדת המשנה לקראת הדיון בוועדה ביום ה-1.3.05, לקריאה שנייה ושלישית במליאה? פה אחד, תודה רבה, אני מאוד מודה לכם.

יולי תמיר:

	זה לגיטימי לגמרי שקבוצת אינטרס מנסה לקדם את האינטרס שלה, זה לא לגיטימי שהם יכתיבו את התוצאה, זה לגיטימי שהם ינסו להפעיל את ההשפעה שלהם. עשו מזה כאילו איזה דבר דמוקרטי, הבעיה היא שהעסקים הקטנים לא מאוגדים כמו רואי החשבון ולכן ההשפעה לא הייתה סימטרית. הגדולה של הוועדה שהיא ידעה להגיד שהיא לא נותנת לאלה שמאוגדים את הכוח מול אלה שלא מאוגדים. אבל היה פה תהליך לגיטימי של השפעה, זה לא היה, זה נשמע כאילו שילמו לחברי ועדה ועשו פה איזה דברים שלא יעשו.

היו"ר מיכאל איתן:

	הם יצאו מנקודת שהם היו אפס, הם דרשו אפקט, צברנו בערך פי שמונה ממה שהם ביקשו וירדנו פי שש ממה שהממשלה ביקשה---

רשף חן:

	האמת היא שלדעתי לפחות שעצמת הלחץ והטונים של הלחץ היו דיי חריגים בעניין הזה. גם העוצמה של הלחץ האינטרסנטי וגם הטונים שלו, היו קצת חריגים---


משה בוטון:

	ששרת המשפטים ביקשה זכות לרשום הסתייגות---

דובר:

	על הסעיף הזה?


משה בוטון:

	על הסעיף הזה רק. 


הישיבה ננעלה בשעה 15:15












